# คณะสถาปัตยกรรมศาสตร์ จุฬาลงกรณ์มหาวิทยาลัย
คณะสถาปัตยกรรมศาสตร์ จุฬาลงกรณ์มหาวิทยาลัย เป็น 1 ใน 4 คณะกลุ่มวิทยาศาสตร์และเทคโนโลยีแห่งจุฬาลงกรณ์มหาวิทยาลัย ตั้งอยู่ติดกับถนนพญาไท แขวงปทุมวัน เขตปทุมวัน คณะสถาปัตยกรรมศาสตร์ จุฬาลงกรณ์มหาวิทยาลัย ถือเป็นคณะสถาปัตยกรรมศาสตร์แห่งแรกของประเทศไทย ก่อตั้งขึ้นเมื่อวันที่ 23 พฤษภาคม พ.ศ. 2476 ในฐานะแผนกวิชาสถาปัตยกรรมศาสตร์ สังกัดคณะวิศวกรรมศาสตร์ และได้แยกตัวมาเป็นคณะสถาปัตยกรรมศาสตร์ เมื่อปี พ.ศ. 2482 

คณะสถาปัตยกรรมศาสตร์ จุฬาลงกรณ์มหาวิทยาลัย ประกอบด้วย 6 ภาควิชาหลัก ได้แก่ ภาควิชาสถาปัตยกรรม ภาควิชาการออกแบบอุตสาหกรรม ภาควิชาเคหการ ภาควิชาการวางแผนภาคและเมือง ภาควิชาภูมิสถาปัตยกรรม และภาควิชาสถาปัตยกรรมภายในจุฬาลงกรณ์มหาวิทยาลัย. (2021). หลักสูตรที่เปิดสอน. 

คณะสถาปัตยกรรมศาสตร์ จุฬาลงกรณ์มหาวิทยาลัย ได้รับการจัดอันดับให้เป็นอันดับ 1 ร่วมของไทยในสาขาสถาปัตยกรรม และสิ่งแวดล้อมสรรค์สร้าง (อันดับที่ 101 – 150 ของโลก) จากการจัดอันดับของคิวเอสแบ่งตามรายวิชาArchitecture / Built Environment

 ประวัติ 
การศึกษาวิชาสถาปัตยกรรมนั้นเริ่มขึ้นที่โรงเรียนเพาะช่าง มีอาจารย์นารถ โพธิประสาท ผู้ซึ่งได้รับทุนรัฐบาลไปศึกษาวิชาสถาปัตยกรรมจากมหาวิทยาลัยลิเวอร์พูล ประเทศอังกฤษกลับมารับราชการสอนและได้เป็นผู้วางหลักสูตรสถาปัตยกรรมขั้นทดลองเมื่อ พ.ศ. 2473 รับนักเรียนเพาะช่างที่เรียนวิชาวาดเขียนเข้าเรียน 2 รุ่นรวม 30 คน

การทดลองสอนปรากฏผลเป็นที่น่าพอใจ กระทรวงธรรมการจึงมีคำสั่งที่ 75/12679 ลงวันที่ 26 มกราคม พ.ศ. 2475 ให้โอนแผนกวิชาสถาปัตยกรรมของโรงเรียนเพาะช่างไปขึ้นกับจุฬาลงกรณ์มหาวิทยาลัย และต่อมาในวันที่ 23 พฤษภาคม พ.ศ. 2476 ซึ่งถือเป็นวันสถาปนาคณะฯ ได้มีพระราชกฤษฎีกาประกาศให้เป็นแผนกวิชาสังกัดคณะวิศวกรรมศาสตร์ แต่เนื่องลักษณะวิชาและการเรียนการสอนแตกต่างกัน มหาวิทยาลัยจึงแยกแผนกวิชาสถาปัตยกรรมเป็นแผนกอิสระหลักสูตรอนุปริญญา 3 ปี ขึ้นตรงต่อมหาวิทยาลัยและแต่งตั้งพระเจริญวิศวกรรมรักษาการณ์ในตำแหน่งหัวหน้าแผนกอิสระสถาปัตยกรรมดังกล่าว

ต่อมาในปี พ.ศ. 2482 มหาวิทยาลัยได้อนุมัติให้ยกจากแผนกวิชาขึ้นเป็นคณะสถาปัตยกรรมศาสตร์และปรับเป็นหลักสูตรปริญญาตรี 5 ปี และในวันที่ 2 กุมภาพันธ์ พ.ศ. 2486 ได้มีพระราชบัญญัติจุฬาลงกรณ์ พ.ศ. 2486 กำหนดให้คณะสถาปัตยกรรมประกอบด้วย 3 วิชา คือแผนกวิชาสถาปัตยกรรม แผนกวิชาศิลปกรรม และแผนกวิชาผังเมือง คณะสถาปัตยกรรมศาสตร์ จุฬาลงกรณ์มหาวิทยาลัยจึงนับเป็นโรงเรียนระดับอุดมศึกษาทางสถาปัตยกรรมแห่งแรกที่ทำหน้าที่ผลิตสถาปนิกให้แก่สังคมไทย

ปัจจุบันการเรียนการสอนได้ขยายขอบเขตความรับผิดชอบออกไปสู่การผลิตนักออกแบบสาขาอื่น ๆ รวมทั้งผลิตและส่งเสริมการสร้างสรรค์งานทางวิชาการและงานวิจัยเกี่ยวกับการออกแบบแทบทุกสาขา รวมทั้งสถาปัตยกรรมและศาสตร์อื่น ๆ ที่เกี่ยวเนื่อง โดยมีจุดประสงค์หลัก ในอันที่จะสร้างให้บัณฑิตของสถาบันแห่งนี้ มีความรู้และความสามารถที่จะปฏิบัติวิชาชีพได้อย่างมีประสิทธิภาพและมีจริยธรรม หรืออาจสามารถค้นคว้าและวิจัย เกี่ยวกับประเด็นต่าง ๆ ในศาสตร์ว่าด้วยการออกแบบแทบทุกสาขา รวมทั้งสถาปัตยกรรมและศาสตร์อื่น ๆ ที่เกี่ยวเนื่อง เพื่อสนองความต้องการของสังคมไทย

 ลำดับเหตุการณ์โดยสังเขป 
thumb|250px|อาคารนารถ โพธิประสาท
 พ.ศ. 2475 ได้มีคำสั่งโอนแผนกวิชาสถาปัตยกรรมของโรงเรียนเพาะช่างไปสมทบขึ้นอยู่กับจุฬาลงกรณ์มหาวิทยาลัย
 พ.ศ. 2476 ได้มีการจัดตั้งแผนกวิชาสถาปัตยกรรมศาสตร์ขึ้นเป็นแผนกวิชาหนึ่งในคณะวิศวกรรมศาสตร์ จุฬาลงกรณ์มหาวิทยาลัย
 พ.ศ. 2477 มีการแยกแผนกวิชาสถาปัตยกรรมแยกออกจากคณะวิศวกรรมศาสตร์ โดยมีฐานะเป็นแผนกอิสระขึ้นตรงต่อมหาวิทยาลัย ทั้งนี้ได้ขอยืมสถานที่ของกรมศิลปากรเป็นที่เรียนชั่วคราว
 พ.ศ. 2482 แผนกวิชาสถาปัตยกรรมศาสตร์ได้ยกฐานะขึ้นเป็นคณะสถาปัตยกรรมศาสตร์ ปรับปรุงหลักสูตรเป็นขั้นปริญญาสถาปัตยกรรมศาสตรบัณฑิต ใช้เวลาเรียน 5 ปี
 พ.ศ. 2486 ได้มีการประกาศให้คณะสถาปัตยกรรมศาสตร์ประกอบด้วย 3 แผนกวิชา คือ แผนกวิชาสถาปัตยกรรม แผนกวิชาศิลปกรรม และแผนกวิชาผังเมือง โดยจัดให้วิชาในแผนกวิชาศิลปกรรมและแผนกวิชาผังเมืองเป็นวิชาประกอบ ซึ่งนิสิตจะต้องศึกษาเพื่อรับปริญญาสถาปัตยกรรมศาสตรบัณฑิต ในเวลาต่อมา แผนกวิชาเหล่านี้ได้เปลี่ยนฐานะเป็นภาควิชาในที่สุด

 ทำเนียบคณบดี 
คณะสถาปัตยกรรมศาสตร์ จุฬาลงกรณ์มหาวิทยาลัยได้พัฒนาก้าวหน้ามาถึงปัจจุบัน มีผู้ดำรงตำแหน่งคณบดี ดังต่อไปนี้
ทำเนียบคณบดีคณะสถาปัตยกรรมศาสตร์  จุฬาลงกรณ์มหาวิทยาลัยรายนามคณบดี (2551). [ออนไลน์]. เข้าถึงได้จาก: . (เข้าถึงเมื่อ: 17 พฤศจิกายน 2552). ชื่อ ระยะเวลาอยู่ในตำแหน่ง1. พระยาประกิตกลศาสตร์ (รุณชิต กาญจนวณิชย์)พ.ศ. 2486 – พ.ศ. 24972. ศาสตราจารย์ หม่อมเจ้าโวฒยากร วรวรรณพ.ศ. 2497 – พ.ศ. 25083. ศาสตราจารย์ หม่อมราชวงศ์แหลมฉาน หัสดินทรพ.ศ. 2508 – พ.ศ. 25174. ศาสตราจารย์ ร้อยเอก กฤษฎา อรุณวงศ์ ณ อยุธยาพ.ศ. 2517 – พ.ศ. 25215. รองศาสตราจารย์ หม่อมหลวงประทีป มาลากุลพ.ศ. 2521 – พ.ศ. 25246. รองศาสตราจารย์ เฉลิม สุจริตพ.ศ. 2525 – พ.ศ. 25317. รองศาสตราจารย์ ต่อพงศ์ ยมนาคพ.ศ. 2531 – พ.ศ. 2539 <small>8. ศาสตราจารย์ เดชา บุญค้ำพ.ศ. 2539 – พ.ศ. 25439. รองศาสตราจารย์ ดร.วีระ สัจกุลพ.ศ. 2543 – พ.ศ. 254710. ศาสตราจารย์ เลอสม สถาปิตานนท์พ.ศ. 2547 – พ.ศ. 255111. ศาสตราจารย์ ดร.บัณฑิต จุลาสัยพ.ศ. 2551 – พ.ศ. 255512. ผู้ช่วยศาสตราจารย์ ดร.พงศ์ศักดิ์ วัฒนสินธุ์พ.ศ. 2555 – พ.ศ. 2558 13. รองศาสตราจารย์ ดร.ปิ่นรัชฎ์ กาญจนัษฐิติพ.ศ. 2558 – พ.ศ. 256614. ผู้ช่วยศาสตราจารย์สรายุทธ ทรัพย์สุขพ.ศ. 2566 – ปัจจุบัน

 หน่วยงานและหลักสูตร 
 หน่วยงาน ระดับปริญญาตรี ระดับปริญญาโท ระดับปริญญาเอก 
ภาควิชาสถาปัตยกรรมหลักสูตรสถาปัตยกรรมศาสตรบัณฑิต
 สาขาวิชาสถาปัตยกรรม
 สาขาวิชาสถาปัตยกรรมไทยหลักสูตรสถาปัตยกรรมศาสตรมหาบัณฑิต
 สาขาวิชาสถาปัตยกรรม
 กลุ่มวิชาสถาปัตยกรรมไทย
 กลุ่มวิชาประวัติศาสตร์และทฤษฎีสถาปัตยกรรม
 กลุ่มวิชาการออกแบบสถาปัตยกรรม
 กลุ่มวิชาคอมพิวเตอร์ในงานออกแบบสถาปัตยกรรม
 กลุ่มวิชาเทคโนโลยีสถาปัตยกรรมและสิ่งแวดล้อม
 กลุ่มวิชาการจัดการสถาปัตยกรรม
 สาขาวิชาการออกแบบสถาปัตยกรรม (หลักสูตรนานาชาติ)หลักสูตรสถาปัตยกรรมศาสตรดุษฎีบัณฑิต
 สาขาวิชาสถาปัตยกรรม 
ภาควิชาภูมิสถาปัตยกรรมหลักสูตรภูมิสถาปัตยกรรมศาสตรบัณฑิตหลักสูตรภูมิสถาปัตยกรรมศาสตรมหาบัณฑิต 
ภาควิชาสถาปัตยกรรมภายในหลักสูตรสถาปัตยกรรมศาสตรบัณฑิต
 สาขาวิชาสถาปัตยกรรมภายใน 
ภาควิชาการออกแบบอุตสาหกรรมหลักสูตรการออกแบบอุตสาหกรรมบัณฑิตหลักสูตรการออกแบบอุตสาหกรรมมหาบัณฑิต

หลักสูตรศิลปกรรมศาสตรมหาบัณฑิต
 สาขาวิชาการออกแบบนิเทศศิลป์ (หลักสูตรนานาชาติ) 
ภาควิชาเคหการหลักสูตรเคหพัฒนศาสตรมหาบัณฑิต
 สาขาวิชาการพัฒนาที่อยู่อาศัย
 สาขาวิชาการพัฒนาอสังหาริมทรัพย์ 
ภาควิชาการวางแผนภาคและเมืองหลักสูตรสถาปัตยกรรมศาสตรบัณฑิต
 สาขาวิชาสถาปัตยกรรมผังเมืองหลักสูตรการวางแผนภาคและเมืองมหาบัณฑิต
 สาขาวิชาการวางผังและออกแบบเมือง
หลักสูตรวิทยาศาสตรมหาบัณฑิต
 สาขาวิชายุทธศาสตร์เมือง (หลักสูตรนานาชาติ)หลักสูตรการวางแผนภาคและเมืองดุษฎีบัณฑิต
 สาขาวิชาการวางผังและออกแบบเมือง 
หลักสูตรนานาชาติหลักสูตรวิทยาศาสตรบัณฑิต
 สาขาวิชาการออกแบบสถาปัตยกรรม (หลักสูตรนานาชาติ)หลักสูตรนานาชาติหลักสูตรศิลปกรรมศาสตรบัณฑิต
 สาขาวิชาการออกแบบนิเทศศิลป์ (หลักสูตรนานาชาติ)

 เกียรติประวัติ 
ดูเพิ่ม รายนามบุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
 ปูชนียาจารย์ที่มีชื่อเสียง  

 คำนำหน้าชื่อ  รายชื่อ  สาขา เกียรติประวัติ  อ้างอิง ศาสตราจารย์กิตติคุณ ร้อยเอก  กฤษฎา อรุณวงศ์ ณ อยุธยา   อดีตผู้ว่าราชการกรุงเทพมหานคร อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย อดีตนายกสมาคมสถาปนิกสยาม ศิลปินแห่งชาติ สาขาทัศนศิลป์ (สถาปัตยกรรมร่วมสมัย)  อาจารย์ นารถ โพธิประสาท   ผู้ก่อตั้งคณะสถาปัตยกรรมศาสตร์ จุฬาลงกรณ์มหาวิทยาลัย สถาบันการศึกษาด้านสถาปัตยกรรม ระดับปริญญาแห่งแรกของประเทศไทย   รองศาตราจารย์ ปิยานันท์ ประสารราชกิจ   นายกสมาคมแม่บ้านตำรวจ   ศาสตราจารย์ พระพรหมพิจิตร (พรหม พรหมพิจิตร)   คณาจารย์ผู้สอนในคณะสถาปัตยกรรมศาสตร์ จุฬาลงกรณ์มหาวิทยาลัย ผู้ทรงคุณวุฒิในด้านสถาปัตยกรรมไทย   ศาสตราจารย์  เลอสม สถาปิตานนท์   อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย รองอธิการบดี จุฬาลงกรณ์มหาวิทยาลัย   ศาสตราจารย์  หม่อมเจ้าโวฒยากร วรวรรณ  อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย  สถาปัตยกรรมศาสตร์ จุฬาลงกรณ์มหาวิทยาลัยสถาปัตยกรรมศาสตร์ จุฬาลงกรณ์มหาวิทยาลัย

 กิจกรรมของคณะ 
300px|thumb|right|"คอร์ทบอล" ตั้งอยู่ระหว่างถ้ำเสื้อ (โถงใต้ห้องสมุดคณะ) และโถงอาคารนารถ โพธิประสาท
300px|thumb|right|ห้องสมุดคณะสถาปัตยกรรมศาสตร์ ในปี พ.ศ. 2566 ได้รับการออกแบบปรับปรุงโดยสำนักงานออกแบบ Department of ARCHITECTURE
 การประชุมทางวิชาการประจำปี สาระศาสตร์ สถาปัตยกรรม
 กิจกรรมนอกหลักสูตรของนิสิต: ละครเวทีประจำปีของนิสิต คณะสถาปัตยกรรมศาสตร์ จุฬาฯ – ละคอนถาปัด, ค่ายอาสาพัฒนาชนบท, หนังสือเรือนไทย, พิธีศีลจุ่ม

 เรือนไทย 
เรือนไทย เป็นหนังสือแนวตลกขบขัน ที่จัดทำขึ้นโดยนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ซึ่งเป็นกิจกรรมนอกหลักสูตรอีกอย่างหนึ่งของนิสิตคณะสถาปัตย์ฯ ที่มีประวัติการทำสืบทอดกันมายาวนานต่อเนื่องเกือบ 50 ปี

โดยในปัจจุบัน หนังสือเรือนไทย มีกำหนดออกวางจำหน่ายปีละหนึ่งครั้ง บริเวณหน้างานละคอนถาปัด หอประชุมใหญ่ จุฬาลงกรณ์มหาวิทยาลัย ราวเดือนพฤษภาคมของทุกปี โดยมีนิสิตชั้นปีที่ 2 ขึ้นปีที่ 3 ร่วมกันจัดทำระหว่างปิดภาคเรียนฤดูร้อน เพื่อฝึกฝนประสบการณ์ของนิสิตในการร่วมทำงานเป็นทีม รับผิดชอบบริหารจัดการโครงงาน และนำความคิดสร้างสรรค์มาใช้ผลิตชิ้นงาน ให้สำเร็จออกมาเป็นรูปเป็นร่างได้ และนำรายได้จากการขายหนังสือไปใช้ในกิจกรรมของคณะ

 ละคอนถาปัด 
ละคอนถาปัด หรือ ละครสถาปัตย์ เป็นกิจกรรมประจำปีของนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ที่มีนิสิตชั้นปีที่ 3 ขึ้นปีที่ 4 เป็นแม่งาน"Mulan" ละครใหม่จากถาปัดการละคอน วอยซ์ทีวี ร่วมกับนิสิตเก่าและนิสิตปัจจุบันของคณะ มีวัตถุประสงค์เพื่อสร้างความสามัคคีในหมู่คณะ นำความคิดสร้างสรรค์มาทำกิจกรรม เพื่อหารายได้สำหรับใช้ในกิจกรรมของนิสิตหลังจากสิ้นสุดยุคของกิจกรรม "ลูกทุ่งถาปัด" ในอดีตก่อนหน้านี้ลงไป ละคอนถาปัดเป็นกิจกรรมที่นิสิตสถาปัตย์ฯทำกันมาอย่างต่อเนื่องยาวนานกว่า 30 ปี ระหว่างช่วงปิดภาคเรียนฤดูร้อน จนกลายเป็นประเพณีอย่างหนึ่งที่เป็นที่รู้จักกันดีของคณะสถาปัตย์ฯ จุฬาฯ ในปัจจุบันละคอนถาปัดมีจำนวน 10 รอบ โดยจัดการแสดงช่วงเดือนพฤษภาคมก่อนเปิดเทอมที่หอประชุมใหญ่ จุฬาลงกรณ์มหาวิทยาลัย โดยบริเวณหน้างานมีของที่ระลึกที่เกี่ยวข้องกับละคอนที่ทำขึ้นโดยนิสิตวางจำหน่ายด้วย เช่น เสื้อ ซีดีเพลงละคอน และหนังสือเรือนไทย เป็นต้น ในวาระพิเศษอาจมีการจัดการแสดงละครเพิ่มจากปกติ เช่น ในช่วงงานจุฬาวิชาการ

ละคอนถาปัด มีมาตั้งแต่ปี พ.ศ. 2517 นักแสดงและบุคคลในวงการบันเทิงหลายคน เริ่มจากการแสดงละคอนถาปัด เช่น ปัญญา นิรันดร์กุล, ศรัณยู วงษ์กระจ่าง, ภิญโญ รู้ธรรม และบรรดาเหล่าซูโม่จากรายการเพชฌฆาตความเครียดกลับมาอีกครั้ง ละคอนถาปัด เสนอเรื่อง “ทวิภพ” กระจกนำพา กาลเวลาหวนคืน มติชน 

ในปัจจุบันนี้ นอกจากละคอนถาปัดที่จุฬาแล้ว ก็ยังมีละคอนถาปัดที่อื่นๆด้วย เช่น คณะสถาปัตยกรรมศาสตร์ มหาวิทยาลัยเชียงใหม่, คณะสถาปัตยกรรมศาสตร์และการผังเมือง มหาวิทยาลัยธรรมศาสตร์, คณะสถาปัตยกรรม ศิลปะและการออกแบบ สถาบันเทคโนโลยีพระจอมเกล้าเจ้าคุณทหารลาดกระบัง, คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ และ คณะสถาปัตยกรรมศาสตร์ มหาวิทยาลัยรังสิต เป็นต้นถาปัดการละคอน 51แผลงฤทธาพาเสนอ "เกราะเพชรเจ็ดสี"  entertainment.impaqmsn.com